Hoekom wag tot jy trou? – Finesse Meisie
“My beminde bruid is ’n tuin wat toegemaak is, ’n tuin met ’n muur om, ’n fontein wat afgekamp is.”
Maagdelikheid word deur baie mense as ouderwets beskou, maar dit was nog altyd ons Skepper se plan met ongetroudes. Seks is nie net ’n lekkerte nie, dis oneindig meer. Wanneer jy regtig hieroor gaan nadink, sal jy verstaan waarom jy net met een persoon seks kan hê. Jy kan nie hierdie diep geheim van eenwording tussen man en vrou, wat net in die huwelik moet gebeur, sommer met enigeen deel nie.
Die bruidegom in Hooglied noem sy bruid se liggaam ’n toegekampte lushof. Dit beteken niemand anders word daar toegelaat nie. Jy mag dus nooit seks hê met iemand met wie jy nie getroud is nie. Almal sal vir jou sê seks is daar om te geniet en almal doen dit die een of ander tyd.
By God bestaan daar wel reëls. Hy maak dit nie om jou pret te bederf nie. Nee, Hy wil hê jy moet veilig, bemin, versorg en gelukkig wees. Bêre wat vir die huwelik bedoel is vir die huwelik en leef volgens sy plan. Vra dat Hy jou sterk hou sodat jy NEE sal sê en NEE sal doen … en geduldig sal wag vir jou prins. Dan sal jy iemand se prinses wees.
Jy kan jouself só beskerm